«Արմենպրես»-ի թղթակցի հետ զրույցում ՀՀ վաստակավոր արտիստ Արա Գեւորգյանը նշեց, որ ինչպես իրեն տեղեկացրել են ՀՀ արտաքին գործերի նախարարությունից, նախագծին մասնակցության համաձայնություն է տվել իսպանացի հանրահայտ երգիչ, բազմաթիվ, այդ թվում` «Գրեմի»-ի մրցանակակիր Մարտոս Սանչեսը (Miguel Rafael Martos Sánchez), ով ունի կատարողական յուրօրինակ ոճ եւ ձայնի լայն դիապազոն: «Նախագծի շուրջ աշխատանքներն աստիճանաբար առաջ են ընթանում, ինչը շատ ուրախալի է: Մեր մեծ ցանկությունն է, որպեսզի 2013 թվականի սեպտեմբերի 21-ին անկախության օրվա կապակցությամբ բոլոր մասնակիցները գան Հայաստան եւ միասին երգեն խաղաղության մասին»,- ասաց Գեւորգյանը: Նրա խոսքով` հաստատման փուլում է նաեւ Ճապոնիայից երգչի մասնակցությունը: